CELEX: 62021CN0741
Language: el
Date: 2021-12-01 00:00:00
Title: Υπόθεση C-741/21: Αίτηση προδικαστικής αποφάσεως την οποία υπέβαλε το Landgericht Saarbrücken (Γερμανία) την 1η Δεκεμβρίου 2021 — GP κατά juris GmbH

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/19
            
         
      Αίτηση προδικαστικής αποφάσεως την οποία υπέβαλε το Landgericht Saarbrücken (Γερμανία) την 1η Δεκεμβρίου 2021 — GP κατά juris GmbH
      (Υπόθεση C-741/21)
      (2022/C 119/26)
      Γλώσσα διαδικασίας: η γερμανική
      
         Αιτούν δικαστήριο
      
      Landgerichts Saarbrücken
      
         Διάδικοι στην υπόθεση της κύριας δίκης
      
      
         Ενάγων: GP
      
         Εναγομένη: juris GmbH
      
         Προδικαστικά ερωτήματα
      
      
                  1.
               
               
                  Έχει ο όρος της μη υλικής ζημίας στο άρθρο 82, παράγραφος 1, του ΓΚΠΔ (1), λαμβανομένων υπόψη των αιτιολογικών σκέψεων 85 και 146, τρίτη περίοδος, του ΓΚΠΔ, την έννοια ότι καταλαμβάνει κάθε προσβολή των προστατευόμενων δικαιωμάτων, ανεξαρτήτως των λοιπών επιπτώσεων της προσβολής και της σοβαρότητας της;
               
            
                  2.
               
               
                  Αποκλείεται η ευθύνη αποζημίωσης σύμφωνα με το άρθρο 82, παράγραφος 3, του ΓΚΠΔ από το γεγονός ότι η παράβαση αποδίδεται σε ανθρώπινο σφάλμα προσώπου, εν προκειμένω, που ενεργεί υπό την εποπτεία του υπευθύνου επεξεργασίας ή του εκτελούντος την επεξεργασία κατά την έννοια του άρθρου 29 του ΓΚΠΔ;
               
            
                  3.
               
               
                  Επιτρέπεται ή επιβάλλεται να λαμβάνονται υπόψη, κατά τον υπολογισμό της αποζημίωσης για μη υλική ζημία, τα κριτήρια για τον καθορισμό των διοικητικών προστίμων που προβλέπονται στο άρθρο 83 του ΓΚΠΔ και, ειδικότερα, στο άρθρο 83, παράγραφοι 2 και 5, του ΓΚΠΔ;
               
            
                  4.
               
               
                  Θα πρέπει η αποζημίωση να καθορίζεται για κάθε μεμονωμένη παράβαση ή θα πρέπει να επιβάλλεται συνολική αποζημίωση ως κύρωση για περισσότερες –τουλάχιστον περισσότερες παρόμοιες– παραβάσεις, η οποία δεν θα υπολογίζεται αθροίζοντας τα επιμέρους ποσά, αλλά θα βασίζεται σε μια συνολική αξιολογική εκτίμηση;
               
            
         (1)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ 2016, L 119, σ. 1).